b'\n_START_ARTICLE_\nS.P.A.L. 2013\n_START_PARAGRAPH_\nSociet\xc3\xa0 Polisportiva Ars et Labor 2013, S.P.A.L. 2013 ali na kratko SPAL je italijanski nogometni klub iz mesta Ferrara. Ustanovljen je bil leta 1907 kot Societ\xc3\xa0 Polisportiva Ars et Labor, se po ponovni ustanovitvi zaradi bankrota leta 2005 preimenuje v Spal 1907, nato se po drugi ponovni ustanovitvi zaradi bankrota leta 2012 preimenuje v Societ\xc3\xa0 Sportiva Dilettantistica Real S.P.A.L., v letu 2013 pa se klub preimenuje v trenutno ime. Trenutno igra v Serie A, 1. italijanski nogometni ligi._NEWLINE_Z doma\xc4\x8dih tekmovanj so vidnej\xc5\xa1i rezultati SPAL-a dva naslova prvaka 2. italijanske lige (1950/51, 2016/17), 3 naslove prvaka 3. italijanske lige (1937/38, 1972/73, 1977/78), 1 naslov prvaka pokala 3. italijanske lige (1998/99), 1 naslov prvaka superpokala 3. italijanske lige (2016), 1. naslov prvaka Coppa dell\'Amicizia (1968) in 1 naslov podprvaka italijanskega pokala (1961/62). Z evropskih tekmovanj \xc5\xa1e nima rezultatov._NEWLINE_Doma\xc4\x8di stadion SPAL-a je Stadio Paolo Mazza, ki sprejme 13.020 gledalcev. Barvi dresov sta modra in bela. Nadimki nogometa\xc5\xa1ev so Spallini, Biancazzurri ("Belomodri") in Estensi.'